செருமேனியம் ஓராக்சைடு

செருமேனியம் ஓராக்சைடு (Germanium monoxide) என்பது , GeO மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செருமேனியம் மற்றும் ஆக்சிசன் சேர்ந்து உருவாகும் இச்சேர்மத்தின் தனிச்சிறப்புகள் நன்கு விவரிக்கப்படவில்லை. செருமேனியம் ஈராக்சைடுடன் செருமேனியம் உலோகத்தை 1000 0 செல்சியசு வெப்பநிலைக்குச் சூடுபடுத்தினால் மஞ்சள் நிறப் பதங்கமாக செருமேனியம் ஓராக்சைடு உருவாகிறது. மஞ்சள் பதங்கத்தை 650 0 செல்சியசு வெப்பநிலைக்குச் சூடுபடுத்தினால் பழுப்பு நிறம் கொண்ட செருமேனியம் ஓராக்சைடாக மாறுகிறது. ஈரியல்பு ஆக்சைடான இது அமிலங்களில் கரைந்து செருமேனியம்(II) உப்புகளையும் காரங்களில் கரைந்து Ge(OH)3− அயனிகள் கொண்ட மூவைதராக்சோசெருமேனேட்டுகள் அல்லது செருமேனைட்டுகள் உருவாகின்றன.

வேதிப்பண்புகள் 
செருமேனியம் ஆக்சைடு Ge மற்றும் GeO2 ஆகச் சிதைவடைகிறது.

மேற்கோள்கள்

இவற்றையும் காண்க 
செருமேனியம் ஈராக்சைடு

செருமேனியம் சேர்மங்கள்
ஆக்சைடுகள்